Još jednom, dobar dan svima. Dame i gospodo, poštovani gosti, otvaram 1. hitnu sjednicu Zastupničkog doma Parlamentarne skupštine BiH. [[INTONIRANJE HIMNE]] Srdačno pozdravljam sve nazočne zastupnike i goste još jednom. Odsutnost sa sjednice opravdali su zastupnici: Denis Zvizdić, Mirko Šarović, Dragan Mektić, Branislav Borenović, Nikola Lovrinović, Edin Mušić, a kašnjenje je najavio zastupnik, i vidim da je stigao, Šemsudin Dedić, stigao je uglavnom, isprika. Ministar vanjskih poslova BiH, Igor Crnadak, dostavio je obavijest da neće biti u prilici nazočiti na sjednici zbog ranije preuzetih obaveza. Prema informaciji naše Službe u ovom trenutku imamo 22 nazočna zastupnika. Kvorum za rad imamo, ali za odlučivanje nemamo. Obzirom da nemamo ni za odlučivanje i u ovom trenutku prema evidenciji Službe nemamo nijednog zastupnika sa prostora entiteta Republika Srpska, nemamo političke predstavnike srpskog naroda. Zbog važnosti teme ja ću dati pauzu od 15 minuta, da pokušamo osigurati kvorum za odlučivanje. U protivnom, nemamo uvjete za puni rad i odlučivanje. Evo, dajem pauzu od 15 minuta. [[PAUZA]]